**Rogelio Rivas Abal**, nado en Vigo o 7 de agosto de 1944, é un exatleta galego. Foi tres veces campión de España dos 400 metros lisos, bateu varios récords nacionais e competiu na proba dos 100 metros lisos nos Xogos Olímpicos de 1964.

Traxectoria
-----------

A cidade de Vigo ós seus atletas.
Comezou a practicar atletismo na súa cidade natal, nas filas da seccción atlética do Celta de Vigo. Adestrado por Alfonso Posada comezou a destacar rapidamente, e en 1961 correu os 100 metros en 10,9 segundos e os 400 en 22,3 segundos, o que supuxo senllos récords nacionais xuvenís. Ese mesmo ano proclamouse campión de España xuvenil dos 100 e dos 200 m, títulos que repetiu ao ano seguinte. Entrou en 1962 na Residencia Blume de Madrid, onde pasou a ser adestrador por José Luis Torres, e ese mesmo ano participou nos Xogos Iberoamericanos celebrados na capital española, obtendo o quinto posto nos 100 metros lisos, nunha carreira que gañou o venezolano Rafael Romero. Participou tamén na proba de 4×100, xunto a José Luis Sánchez Paraíso, José Rodríguez Quinteiro e Melanio Asensio, quedando na cuarta posición e igualando o récord de España. Rematou o ano batendo o récord de España dos 200 metros nas pistas de Montjuic.

En abril de 1964 bateu en Madrid o récord de España dos 100 metros lisos, cun tempo de 10,4 segundos, unha décima máis rápido que o que fixera Melanio Asensio tres anos antes. Con esta marca conseguiu a clasificación para os Xogos Olímpicos de Toquio dese mesmo ano. No Estadio Olímpico da capital xaponesa, sobre a pista enchoupada pola choiva, realizou unha mala saída e cun tempo de 11,12 segundos quedou último dunha serie gañada polo cubano Enrique Figuerola, que na final se proclamaría subcampión olímpico por detrás de Bob Hayes.

En 1965 gañou o seu primeiro título nacional absoluto, ao proclamarse campión de España dos 400 metros lisos, e gañou de novo en 1967 e 1970. Nos Xogos Mediterráneos de 1967 en Tunes gañou dúas medallas de prata, nos 400 e nos 4×400. Foi ademais seis veces campión de Galicia (3 veces en 200 m, 2 veces en 400 m e unha vez en 4×400 m).

Aparellador de profesión, nos seus últimos anos como atleta deixou o Celta para competir pola Universidade de Oviedo, entidade para a cal estaba realizando obras.

Notas
-----

1. ↑  "Vigo rende homenaxe aos seus olímpicos e paralímpicos cun monumento". *VigoÉ*. 13/10/2016.
2. 1 2  Navaza, Emilio. "Rogelio Rivas". *vidaatleticadegalicia.org* (en castelán). Consultado o 19 de setembro de 2021.
3. 1 2  "Rogelio Rivas, prototipo dun velocista completo". *Federación Galega de Atletismo*. 6 de agosto de 2016. Consultado o 19 de setembro de 2021.
4. ↑  "Campións xuvenís de España" (PDF). *Real Federación Española de Atletismo* (en castelán). Consultado o 19 de setembro de 2021. [*Ligazón morta*]
5. 1 2  "Resultados Campionatos Iberoamericanos" (PDF). *Real Federación Española de Atletismo* (en castelán). Arquivado dende o orixinal (PDF) o 06 de novembro de 2021. Consultado o 19 de setembro de 2021.
6. ↑  "Progresión dos récords de España de velocidade" (PDF). *Real Federación Española de Atletismo* (en castelán). Arquivado dende o orixinal (PDF) o 02 de abril de 2022. Consultado o 19 de setembro de 2021.
7. ↑  "100 metros lisos nos Xogos Olímpicos de 1964". *olympedia.org* (en inglés). Consultado o 19 de setembro de 2021.
8. ↑  "Campións de España de atletismo" (PDF). *Real Federación Española de Atletismo* (en castelán). Arquivado dende o orixinal (PDF) o 17 de outubro de 2021. Consultado o 19 de setembro de 2021.
9. ↑  "Medallistas nos Xogos Mediterráneos". *gbrathletics.com* (en inglés). Consultado o 19 de setembro de 2021.
10. ↑  "Campións de Galicia de Atletismo" (PDF). *Federación Galega de Atletismo*. Consultado o 19 de setembro de 2021.

Véxase tamén
------------

### Ligazóns externas

* Datos do atleta no sitio web oficial do Comité Olímpico Internacional *(en inglés)*.
* Datos do atleta no sitio web oficial da Asociación Internacional de Federacións de Atletismo *(en inglés)*.
* Datos do atleta en olympedia.org *(en inglés)*.

|  |  |
| --- | --- |
| Control de autoridades | 
* Wd: Q30799562
* Sports Reference: rogelio-rivas-1

 |